Document ID: 31981R3582

31981R3582
L 359/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3582/81 НА КОМИСИЯТА
от 14 декември 1981 година
за изменение на Регламент (ЕИО) № 2973/79 относно определяне на подробни правила за прилагане на режима за предоставяне на помощ при износ на продукти от говеждо и телешко месо, които могат да се ползват със специално третиране при внос в трета страна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Акта за присъединяване на Гърция, и по-специално член 15, параграф 2 от него,
като взе предвид Регламент (ЕИО) № 2931/79 на Съвета от 20 декември 1979 г. относно предоставяне на помощ при износ на селскостопански продукти, които могат да се ползват със специални преференции при внос в трета страна (2), и по-специално член 1, параграф 2 от него,
като има предвид, че с Регламент (ЕИО) № 2973/79 на Комисията (3), последно изменен с Регламент (ЕИО) № 2377/80 (4), бяха определени подробни правила за прилагане на Регламент (ЕИО) № 2931/79;
като има предвид, че Съединените американски щати могат да прилагат специално третиране при вноса на годишно количество от 5 000 тона говеждо и телешко месо с произход от Общността, което отговаря на някои условия; като има предвид, че натрупаният опит показва, че това количество е необходимо да се разпредели на четири тримесечни транша;
като има предвид, че Регламент (ЕИО) № 77/81 на Комисията (5) предвиди заявленията за издаване на износни лицензии за месец януари 1982 г. да могат да бъдат подавани от 16 декември 1981 г.; като има предвид, че е необходимо тази разпоредба да се отмени, за да се вземе под внимание новият режим;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Към член 1, параграф 1 от Регламент (ЕИО) № 2973/79 се добавя следната алинея:
„Това количество се разделя на четири части, като първите три от тях, без да надвишават 1 250 тона, се изнасят през първите три тримесечия на всяка година. Комисията определя остатъка, който следва да се изнася през четвъртото тримесечие.“
Член 2
Член 2, трета алинея от Регламент (ЕИО) № 77/81 се заличава.
Член 3
Настоящият регламент влиза в сила от 1 януари 1982 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 декември 1981 година.

Labels: 3
17
18